Oficialusis leidinys L 260 , 08/10/1994 p. 0032 - 0033

specialusis leidimas suomių kalba: skyrius 3 tomas 61 p. 0109

specialusis leidimas švedų kalba: skyrius 3 tomas 61 p. 0109



Komisijos sprendimas 1994 m. spalio 6 d. dėl šviežios kiaulienos, kiaulienos produktų, gyvų kiaulių, kuilių spermos ir kiaulių embrionų importo iš Šveicarijos, iš dalies keičiantis Sprendimus 81/526/EEB, 91/449/EEB, 92/460/EEB ir 93/199/EEB (tekstas svarbus EEE) (94/667/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Reglamentu (EEB) Nr. 1601/92 [2], ypač į jos 6, 11, 15, 16, 21a ir 22 straipsnius, atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB [3], su paskutiniais pakeitimais, padarytais Sprendimu 92/438/EEB [4], ypač į jos 18 straipsnio 7 dalį, atsižvelgdama į 1990 m. gruodžio 10 d. Tarybos direktyvą 90/675/EEB, nustatančią produktų, įvežamų į Bendriją iš trečiųjų šalių, veterinarinio patikrinimo organizavimo principus [5], su paskutiniais pakeitimais, padarytais Direktyva 92/118/EEB [6], ypač į jos 19 straipsnio 7 dalį, kadangi šviežios mėsos, importuojamos iš Šveicarijos, veterinarijos reikalavimai ir veterinarinis sertifikavimas buvo nustatyti Komisijos sprendimu 81/526/EEB [7] su paskutiniais pakeitimais, padarytais Sprendimu 93/504/EEB [8]; kadangi Komisijos sprendimu 91/449/EEB [9] su paskutiniais pakeitimais, padarytais Sprendimu 94/453/EEB [10], buvo nustatytas mėsos produktų, importuojamų iš Šveicarijos, pavyzdinis veterinarijos sertifikatas; kadangi Komisijos sprendimu 92/460/EEB [11] su paskutiniais pakeitimais, padarytais Sprendimu 93/504/EEB, buvo nustatyti naminių galvijų ir kiaulių, importuojamų ir Šveicarijos, veterinarijos reikalavimai ir veterinarinis sertifikavimas; kadangi Komisijos sprendimu 93/199/EEB [12] su paskutiniais pakeitimais, padarytais Sprendimu 94/453/EB, buvo nustatyti kuilių spermos, importuojamos iš trečiųjų šalių, taip pat Šveicarijos, veterinarijos reikalavimai ir pavyzdinis veterinarijos sertifikatas; kadangi, kilus klasikinio kiaulių maro protrūkiams, Komisija priėmė Sprendimą 93/504/EEB dėl importuojamos į Bendriją šviežios kiaulienos, kiaulienos produktų, gyvų kiaulių, kuilių spermos ir kiaulių embrionų, pagal kurį Šveicarija buvo suskirstyta į regionus tam, kad būtų leista iš Šveicarijos importuoti namines kiaules, spermą ir embrionus, šių gyvulių šviežią mėsą bei mėsos produktus, išskyrus Berno kantono Trubšacheno, Trubo, Langnau, Egvilio, Signau ir Laupersvilo municipalitetus bei Liucernos kantono Ešolcmato ir Marbacho municipalitetus; kadangi iš Šveicarijos veterinarinių tarnybų buvo gauta papildoma epidemiologinė informacija, rodanti, jog dėl klasikinio kiaulių maro minėtuose municipalitetuose susidariusi padėtis žymiai pagerėjo; kadangi namines kiaules, spermą ir embrionus, šių gyvulių šviežią mėsą ir mėsos produktus šiuo metu galima leisti importuoti iš visos Šveicarijos teritorijos; kadangi dėl to būtina iš dalies keisti Sprendimus 81/526/EEB, 91/449/EEB, 92/460/EEB ir 93/119/EEB bei panaikinti Sprendimą 93/504/EEB; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 81/526/EEB A priedas iš dalies keičiamas taip: 1) po įrašo "Eksportuojanti šalis: Šveicarija" skliausteliuose esantys žodžiai išbraukiami; 2) IV skyriaus 1 dalies a punkte po įrašo "Šveicarijos teritorija" skliausteliuose esantys žodžiai išbraukiami. 2 straipsnis Sprendimas 91/449/EEB iš dalies keičiamas taip: 1) A priedo II dalyje po žodžio "Šveicarija" skliausteliuose esantys žodžiai išbraukiami; 2) D priedo II dalyje žodis "Šveicarija" išbraukiamas. 3 straipsnis Sprendimas 92/460/EEB iš dalies keičiamas taip: 1) C ir D prieduose po įrašo "Eksportuojanti šalis: Šveicarija" skliausteliuose esantys žodžiai išbraukiami; 2) C ir D priedų V skyriaus 1 dalyje po žodžio "Šveicarija" skliausteliuose esantys žodžiai išbraukiami. 4 straipsnis Sprendimo 93/199/EEB priedo 2 dalyje po žodžio "Šveicarija" skliausteliuose esantys žodžiai išbraukiami. 5 straipsnis Sprendimas 93/504/EEB panaikinamas. 6 straipsnis Šis sprendimas pradedamas taikyti dešimtą dieną nuo jo paskelbimo valstybėms narėms. 7 straipsnis Šis sprendimas skirtas valstybėms narėms. Priimta Briuselyje, 1994 m. spalio 6 d. Komisijos vardu René Steichen Komisijos narys [1] OL L 302, 1972 12 31, p. 28. [2] OL L 173, 1992 6 27, p. 13. [3] OL L 268, 1991 9 24, p. 56. [4] OL L 243, 1992 8 25, p. 27. [5] OL L 373, 1990 12 31, p. 1. [6] OL L 62, 1993 3 15, p. 49. [7] OL L 196, 1981 7 18, p. 19. [8] OL L 236, 1993 9 21, p. 16. [9] OL L 240, 1991 8 29, p. 28. [10] OL L 187, 1994 7 22, p. 11. [11] OL L 261, 1992 12 7, p. 1. [12] OL L 86, 1993 4 6, p. 43. --------------------------------------------------